EkBass/fiwiki-20250220-pages-articles huggingface dataset:
Matthew Shepard

Matthew Wayne Shepard (1. joulukuuta 1976 Casper, Wyoming – 12. lokakuuta 1998 Fort Collins, Colorado) oli yhdysvaltalainen mies, joka menehtyi raa'an pahoinpitelyn seurauksena saamiinsa päävammoihin. Kaksi hänet auton kyytiin ottanutta miestä, Aaron McKinney sekä Russell Henderson, hakkasivat ja kiduttivat Shepardia jättäen hänet lopulta aitaan sidottuna lähellä Laramien kaupunkia Wyomingin osavaltiossa yöllä 6. lokakuuta vuonna 1998. Shepard oli 18 tuntia koomassa kunnes ohi kulkenut pyöräilijä löysi hänet, vaikka luuli tätä ensin linnunpelättimeksi. Shepard toimitettiin runsaasti verta vuotavana Poudre Valleyn sairaalaan Coloradon Fort Collinsissa, jossa hänet julistettiin kuolleeksi kuusi päivää myöhemmin 12. lokakuuta.https://www.matthewshepard.org/about-us/ viitattu 4.5.2020 Hän oli kuollessaan 21-vuotias. Rikoksesta epäillyt Aaron McKinney ja Russell Henderson otettiin kiinni varsin pian hyökkäyksen jälkeen ja molempia syytettiin Shepardin kuoltua ensimmäisen asteen murhasta. Media seurasi oikeudenkäyntiä laajalti, sillä Shepardin seksuaalisen suuntautumisen arveltiin olevan osa tekijöiden motiivia. Shepard oli avoimesti homoseksuaali. McKinneyn puolustus esitti, että tämän tarkoituksensa oli ollut ainoastaan ryöstää Shepard, mutta tappoi hänet raivostuttuaan Shepardin väitetystä lähentely-yrityksestä. Sekä McKinney että Henderson tuomittiin murhasta kahteen peräkkäiseen elinkautiseen vankeusrangaistukseen. Shepardin murha herätti sekä kansallista että kansainvälistä huomiota viharikoslainsäädäntöä kohtaan. Lokakuussa 2009 Yhdysvaltojen kongressissa meni läpi Matthew Shepard and James Byrd Jr. Hate Crimes Prevention Act ja 28. lokakuuta presidentti Barack Obama vahvisti lain. James Byrd (nuorempi) oli afroamerikkalainen mies, jonka surmasi kolme valkoisen ylivallan kannattajaa.http://content.usatoday.com/communities/theoval/post/2009/10/620000629/1#.XrBNhhQzYwE viitattu 4.5.2020 Shepardin vanhemmat Judy ja Dennis perustivat poikansa nimeä kantavan voittoa tavoittelemattoman Matthew Shepardin säätiön seksuaalivähemmistöjen tueksi. == Lähteet == ==Aiheesta muualla== * Matthew Shepard collection at the University of Wyoming's American Heritage Center * Matthew Shepard Foundation * Matthew Shepard Resource Site at the University of Wyoming * The Celebration of Life and Interment for Matthew Wayne Shepard Luokka:Yhdysvaltalaiset henkirikosten uhrit Luokka:Vuonna 1976 syntyneet Luokka:Vuonna 1998 kuolleet
Carl Fredrik Örn

Carl Fredrik Örn (1823 – 9. helmikuuta 1881 Viipuri) oli Venäjän keisarillisessa armeijassa palvellut suomalainen kenraalimajuri. (Viitattu 4.5.2020) Carl Fredrik Örnin isä oli lääketieteen tohtori, hovineuvos Kaspar Wilhelm Örn ja puoliso Natalie Frankenhäuser. Örn tuli oppilaaksi Haminan kadettikouluun 1839 ja määrättiin sieltä 1845 valmistuttuaan vänrikkinä palvelukseen 3. kevyeen ratsastavaan tykistöpatteriin. Hän suoritti 1846–1848 Pietarin tykistökoulun upseeriluokat, koulun aikana 1847 hänet asetettiin armeijan tykistöön 1847 ja ylennettiin kurssin jälkeen aliluutnantiksi. Vuonna 1849 Örn ylennettiin luutnantiksi ja siirrettiin palvelukseen 11. ratsastavaan tykistöprikaatiin. Alikapteeniksi hänet ylennettiin 1854. Samana vuonna hän toimi Venäjän armeijan komiteassa, joka kehitti kivääreitä ja suustaladattavia aseita Pietarissa. Krimin sodan lopulla vuonna 1856 Örn sai siirron Henkivartioväen ratsastavaan tykistöprikaatiin, mistä hänet kahta vuotta myöhemmin määrättiin kapteeniksi ylennettynä Iževskin asetehtaan teknillisen päällikön apulaiseksi. Vuoden 1858 lopulla Örn määrättiin Viipurin tykistövaruskunnan päälliköksi ja ylennettiin everstiluutnantiksi. Vuonna 1859 hänet siirrettiin Viipurin linnoitustykistön päälliköksi, missä tehtävässä hän toimi aina kuolemaansa saakka. Örn ylennettiin everstiksi 1865 ja komennettiin Viipurin sotilassairaalan esimieheksi, pysytettynä edellä mainitussa tehtävässä. Kenraalimajuriksi hänet ylennettiin tammikuussa 1878. ==Lähteet== Luokka:Suomalaiset kenraalit Luokka:Vuonna 1823 syntyneet Luokka:Vuonna 1881 kuolleet
All I Am

All I Am on brittiläisen laulaja-lauluntekijä Jess Glynnen musiikkikappale. Sen julkaisi Atlantic Records hänen toisen, Always In Between-studioalbumin toisena singlenä 17. elokuuta 2018. Kappaleen ovat sanoittaneet Glynne, Janee Bennett, James Newman, Sophie Cooke, Bastian Langebaek, Sandy Rivera sekä Jay "Sinister" Sealee ja sen tuotti Mark Ralph. Kappale sisältää mukaelman yhdysvaltalaisen housemuusikko Kings of Tomorrowin vuonna 2000 julkaisemasta kappaleesta "Finally". "All I Am" oli kaupallisesti kohtalainen menestys, sen päästyä singlelistan kolmenkymmenen parhaan Irlannissa, Isossa-Britanniassa, Skotlannissa ja Uudessa-Seelannissa. Lisäksi se on myynyt Isossa-Britanniassa platinaa 600 000 myydyllä kopiolla. ==Lähteet== Luokka:Vuoden 2018 kappaleet Luokka:Brittiläiset musiikkikappaleet
Ratnoje (järvi)

Ratnoje tai Ratno () on järvi Luoteis-Venäjällä Pihkovan alueen Bežanitsyn piirissä. Järvi sijaitsee Bežanitsyn ylängön tunnetulla järvialueella. == Maantietoa == Järvi on 1,8 kilometriä pitkä, 0,9 kilometriä leveä ja sen pinta-ala on 83 hehtaaria. Järvellä on kaksi saarta, joiden yhteispinta-ala on 0,3 hehtaaria. Toinen saari on pelkkä luoto. Se keskisyvyys on 3,5 metriä ja syvänteessä on mitattu 6,1 metriä vettä. Järven rannat ovat enimmäkseen niittyjä tai suomaata, joita rikkovat peltomaat ja metsäpalstat. Asuinalueista voidaan mainita pohjoisrannan Lopatino (), länsirannan Filkovo () ja puoli kilometriä järven eteläpuolella sijaitseva Dorožkovo (). Dorožkovon kautta ja järven itäpuolitse kulkee etelä-pohjois-suuntainen tie Bardovon () ja () Kudeverin välillä. == Luontoarvoja == Järvessä elää ahven, hauki, karppi, pasuri, säyne, suutari, toutain, made, mutakala ja rantanuoliainen, sekä joitakin Rutilus-suvun kaloja ja vähälukuisesti jokirapua. Asutulla järvellä on metsämaata jonkin verran, mutta myös niittyjä, peltomaata ja asutuksen keskellä puutarhoja. Järven pohja on kivistä silttihiekkaa, jota peittää muta. Rannoilla on kivistä hiekkarantaa, jonka joukossa on silttiä. == Vesistösuhteita == Ratnoje sijaitsee Aloljan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven pohjoisrantaan laskee metsäoja ja pienen järven yhteinen laskuoja. Järven valuma-alueen koko on 2,61 neliökilometriä. Järven oma laskuoja Ratenka alkaa Filkovon kylässä ja se virtaa ensin muutaman kilometrin yhtyen sitten Aloljaan aivan ennen Bardovoa. == Huomautuksia == == Lähteet == Luokka:Pihkovan alueen järvet Luokka:Aloljan valuma-alue Luokka:Bežanitsyn piiri
Dolgoje

Dolgoje (), joka tarkoittaa suomeksi pitkää , on nimenosana monissa paikannimissä. ;Paikkakunta * Dolgoje, maalaiskunta Venäjällä Novgorodin alueella Mošenskojen piirissä ;Järviä * Dolgoje, järvi Venäjällä Pihkovan alueen Bežanitsyn piirissä. * Dolgoje, järvi Venäjällä Pihkovan alueen Opotškan piirissä, Bolgatovan pitäjässä. * Dolgoje, järvi Venäjällä Pihkovan alueen Opotškan piirissä, Prigorodin pitäjässä. * Dolgoje, järvi Venäjällä Pihkovan alueella Strugi-Krasnyjen piirissä Tšorjanajoessa. * Dolgoje, järvi Venäjällä Pihkovan alueella Outovan piirissä Želtšajoessa. * Dolgoje, järvi Venäjällä Pihkovan alueen Pljussan piirissä. ;sekä * Bolšoje Dolgoje, järvi Venäjällä Pihkovan alueen Outovan piirissä. == Lähteet == Luokka:Järvien täsmennyssivut
Dancing with a Stranger

Dancing with a Stranger on brittiläisen laulaja-lauluntekijä Sam Smithin musiikkikappale, jolla vierailee myös yhdysvaltalaislaulaja Normani. Sen julkaisi Capitol Records digitaalisesti ladattavana singlenä 11. tammikuuta 2019. Kappaleen ovat sanoittaneet Smith, Normani, Jimmy Napes, Mikkel S. Eriksen sekä Tor Hermansen ja sen tuottivat Stargate, Napes, Tim Blacksmith sekä Danny D. Kappaleelle on toteutettu myös Vaughan Arnellin ohjaama musiikkivideo, joka julkaistiin Smithin YouTube-kanavalla 29. tammikuuta 2019. Video kuvattiin Lontoossa ja sillä nähdään Smith sekä Normani liikuskelemassa ja tanssimassa "tyylikkäässä ja kolkossa kodissa". "Dancing with a Stranger" oli kansainvälinen menestys, sen päästyä Islannissa, Libanonissa ja Meksikossa listan kärkeen, Britanniassa sijalle kolme, Yhdysvalloissa sijalle seitsemän sekä kymmenen parhaan joukkoon 21:ssä muussa valtiossa. Kappale on myynyt platinaa tai enemmän kymmenessä eri valtiossa. Aikakauslehti Forbesin mukaan "Dancing with a Stranger" oli vuoden 2019 radiokanavien soitetuin kappale. Kappale oli ehdolla vuoden 2020 BRIT Awardsissa kategoriassa "Vuoden kappale". Kappaleen piti olla alun perin mukana Smithin kolmannella studioalbumilla, mutta tämä suunnitelma peruuntui albumin lykkääntymisen vuoksi. ==Lähteet== Luokka:Vuoden 2019 kappaleet Luokka:Brittiläiset musiikkikappaleet Luokka:Yhdysvaltalaiset musiikkikappaleet
Fire on Fire

Fire on Fire on brittiläisen laulaja-lauluntekijä Sam Smithin musiikkikappale. Sen julkaisi Capitol Records digitaalisesti ladattavana ja suoratoistettavana singlenä 21. joulukuuta 2018. Kappaleen ovat sanoittaneet Smith ja sen tuottaja Steve Mac Netflixin Watership Down-minisarjaa varten. Kappaleen musiikkivideo julkaistiin Smithin YouTube-kanavalla singlen julkaisupäivänä. "Fire on Fire" oli kaupallisesti kohtalainen menestys, sen päästyä singlelistan neljänkymmenen parhaan joukkoon Irlannissa, Norjassa, Ruotsissa, Suomessa, Sveitsissä ja Unkarissa. Kappaleen piti olla osa Smithin tulevaa kolmatta studioalbumia, mutta tämä suunnitelma peruuntui kun albumin julkaisuajankohtaa lykättiin. ==Lähteet== Luokka:Vuoden 2018 kappaleet Luokka:Brittiläiset musiikkikappaleet
Burgundy School of Business

Burgundy School of Business on eurooppalainen kauppakorkeakoulu, joka toimii Pariisissa, Lyonssa, ja Dijonssa. BSB perustettiin Ranskassa vuonna 1899. Vuonna 2019 BSB oli 81. Financial Timesin Euroopan kauppakorkeakoulujen rankinglistallaEuropean Business School Rankings 2019 . BSB on kansainvälinen kolmoisakkreditointi (CGE, EQUIS ja AACSB)Triple accredited business schools (AACSB, AMBA, EQUIS) . Koulun merkittäviin alumneihin lukeutuvat muun muassa Stéphane Baschiera (CEO Moët & Chandon) ja Antoine Lesec (CEO Being). == Lähteet == == Aiheesta muualla == *Virallinen kotisivu Luokka:Ranskan yliopistot ja korkeakoulut Luokka:Dijon
1336 Zeelandia

1336 Zeelandia on päävyöhykkeen asteroidi, eli pikkuplaneetta Marsin ja Jupiterin välillä. Sen löysi H. van Gent 9. syyskuuta 1934 Johannesburgissa. Asteroidin nimi tulee Alankomaiden Zeelandin provinssin mukaan. Tämän pikkuplaneetan väliaikainen nimi oli 1934 RW. ==Fyysiset ominaisuudet== Zeelandia on noin 21,44 kilometriä leveä S-tyypin asteroidi, ja sen geometrinen heijastavuus on 0,232. Tämän pikkuplaneetan pyörähdysaika eli vuorokauden pituus sen pinnalla on noin 15,602 tuntia. == Kiertoradan ominaisuudet == Zeelandian radan kaltevuus on hieman alle 3,2 astetta ja se on osa Koronis-ryhmää. ==Lähteet== Luokka:Päävyöhykkeen asteroidit Luokka:Koronis-ryhmän asteroidit
Soran kieli

Soran kieli (sora) on austroaasialaisen kielikunnan toiseen pääryhmään, mundakieliin, kuuluva kieli. Soraa puhuu noin 270 000 ihmistä Intian Odishan osavaltiossa ja sen naapuriosavaltioissa. == Lähteet == Luokka:Austroaasialaiset kielet
1195 Orangia

1195 Orangia on päävyöhykkeen asteroidi, eli pikkuplaneetta Marsin ja Jupiterin välillä. Sen löysi C. Jackson Johannesburgissa 24. 5. 1931. Pikkuplaneetan nimi tulee Etelä-Afrikan Oranjen vapaavaltion provinssin mukaan. Kohteen väliaikainen nimi oli 1931 KD. == Fyysiset ominaisuudet == Orangia on läpimitaltaan noin 6,3 kilometriä, ja heijastavuus 0,237. Asteroidin pyörähdysaika, eli vuorokauden pituus sen pinnalla on hieman yli kuusi tuntia. == Kiertorata == Orangian kiertorata on melko soikea (e 0,2), ja kappale kuuluu Flora-ryhmään. ==Lähteet== Luokka:Päävyöhykkeen asteroidit
Dave Greenfield

David Paul Greenfield (29. maaliskuuta 1949 Brighton – 3. toukokuuta 2020) oli englantilainen muusikko, joka soitti The Stranglers -yhtyeessä vuodesta 1975. Greenfieldin on arvioitu etenkin The Stranglersin debyyttialbumilla Rattus Norvegicuksella ottaneen vaikutteita soittoonsa The Doorsin Ray Manzarekilta. Greenfield lauloi joillakin yhtyeen kappaleilla, lähinnä taustoja. Greenfieldillä oli pitkään ollut sydänoireita. Hän kuoli COVID-19-tautiin 3. toukokuuta 2020."Dave Greenfield: The Stranglers keyboard player dies at 71", BBC News, 4 May 2020. Retrieved 4 May 2020 ==Lähteet== Luokka:Englantilaiset kosketinsoittajat Luokka:Vuonna 1949 syntyneet Luokka:Vuonna 2020 kuolleet
R0

R0 (R-nolla) voi tarkoittaa seuraavia asioita *R0, perusuusiutumisluku eli tartuttavuusluku *R0, ruotsalainen ydinreaktori *DVD-Video aluekoodeissa R0-lyhennettä käytetään ilmaisemaan, että levy on tarkoitettu toistettavaksi kaikissa soittimissa
Levosimendaani

Levosimendaani on suomalaisen lääketeollisuusyhtiön Orionin kehittämä kalsiumherkistäjä, jota myydään kauppanimellä Simdax. Levosimendaanilla on tällä hetkellä myyntilupa äkillisesti pahentuneen kroonisen sydämen vajaatoiminnan hoitoon lähes 40 maassa. Levosimendaani lisää sydämen supistusvoimaa lisäämättä solun sisäisen kalsiumin määrää tai sydämen energiankulutusta. Levosimendaanilla on lisäksi laskimoita ja valtimoita sekä sepelvaltimoita laajentava vaikutus. Orion on aloittanut kliinisen tutkimukseen, jossa tutkitaan suun kautta annosteltavaa levosimendaania (ODM-109) ALS-taudin oireiden hoidossa. == Lähteet == Luokka:Sydänlääkkeet
Paskalampi (Espoo)

Paskalampi on noin 22 aarin kokoinen lampi Siikajärven kaupunginosassa luoteisessa Espoossa. Lammen rantaviivan pituus on noin 180 metriä. Lammen naapurijärviä ovat etelässä Ahvilampi ja Oralampi. Paskalampi sijaitsee noin 800 metriä länteen Nuuksion Pitkäjärvestä ja noin 500 metriä itään Siikajärvestä.Paskalampi Espoon karttapalvelussa Paskalampi sijaitsee aivan Nuuksion kansallispuiston etelärajalla.https://www.luontoon.fi/nuuksio/kartatjakulkuyhteydet ==Lähteet== Luokka:Espoon järvet Luokka:Siikajärvi
Troll (elokuva)

Troll on vuonna 1986 julkaistu yhdysvaltalainen kauhukomedia. == Juoni == Pottereiden perhe on juuri muuttanut uuteen kotiin San Franciscoon. Talossa on perheen lisäksi myös peikko, joka nappaa perheen lapsen Wendyn ja naamioituu häneksi. Harry, yksi perheen lapsista, tapaa henkilön nimeltä Eunice, joka paljastuu noidaksi. Lisäksi paljastuu, että hahmo nimeltä Torok (Peikko) ja Eunice olivat ihastuneet toisiinsa. Torok on itse muuttunut peikoksi rangaistuksena rauhanrikoksesta. Niinpä perhe on suuressa vaarassa, sillä Torok janoaa kostoa perheelle tappamalla heidät. == Tuotanto == Elokuva kuvattiin 700 000 dollarin budjetilla Roomassa, Italiassa. == Vastaanotto == Elokuvan pienestä budjetista huolimatta elokuva sai sekä positiivisia että negatiivisia arvosteluja. Lisäksi se sai huomiota epävirallisesta jatko- osastaan Troll 2:sta. == Samankaltaisuutta == Elokuva sisältää samannimisiä hahmoja, jotka esiteltiin Harry Potterissa. J. K. Rowling on kuitenkin sanonut, että Harry Potter on yleinen nimi Englannissa. Luokka:Yhdysvaltalaiset kauhukomediat Luokka:Vuoden 1986 yhdysvaltalaiset elokuvat
Luettelo Billboard 200 -listan ykkösistä vuonna 2014

Tämä on luettelo Billboard 200 -listan kärkipaikkaa hallussaan vuonna 2014 pitäneistä artisteista ja albumeista. Päivämäärä Artisti Albumi Lähteet 4\. tammikuuta Beyoncé Beyoncé 11\. tammikuuta Beyoncé Beyoncé 18\. tammikuuta Soundtrack Frozen 25\. tammikuuta Soundtrack Frozen 1\. helmikuuta Bruce Springsteen High Hopes 8\. helmikuuta Soundtrack Frozen 15\. helmikuuta Soundtrack Frozen 22\. helmikuuta Eri esittäjiä Now That’s What I Call Music! 49 1\. maaliskuuta Eric Church The Outsiders 8\. maaliskuuta Soundtrack Frozen 15\. maaliskuuta Schoolboy Q Oxymoron 22\. maaliskuuta Rick Ross Mastermind 29\. maaliskuuta Soundtrack Frozen 5\. huhtikuuta Soundtrack Frozen 12\. huhtikuuta Soundtrack Frozen 19\. huhtikuuta Soundtrack Frozen 26\. huhtikuuta Soundtrack Frozen 3\. toukokuuta Soundtrack Frozen 10\. toukokuuta Soundtrack Frozen 17\. toukokuuta Soundtrack Frozen 24\. toukokuuta Eri esittäjiä Now That’s What I Call Music! 50 31\. toukokuuta The Black Keys Turn Blue 7\. kesäkuuta Coldplay Ghost Stories 14\. kesäkuuta Coldplay Ghost Stories 21\. kesäkuuta Miranda Lambert Platinum 28\. kesäkuuta Jack White Lazaretto 5\. heinäkuuta Lana Del Rey Ultraviolence 12\. heinäkuuta Ed Sheeran X 19\. heinäkuuta Trey Songz Trigga 26\. heinäkuuta Sia 1000 Forms of Fear 2\. elokuuta ”Weird Al” Yankovic Mandatory Fun 9\. elokuuta 5 Seconds of Summer 5 Seconds of Summer 16\. elokuuta Tom Petty and the Heartbreakers Hypnotic Eye 23\. elokuuta Soundtrack Guardians of the Galaxy: Aweome Mix Vol. 1 30\. elokuuta Soundtrack Guardians of the Galaxy: Aweome Mix Vol. 1 6\. syyskuuta Wiz Khalifa Blacc Hollywood 13\. syyskuuta Ariana Grande My Everything 20\. syyskuuta Maroon 5 V 27\. syyskuuta Lecrae Anomaly 4\. lokakuuta Barbra Streisand Partners 11\. lokakuuta Tony Bennett ja Lady Gaga Cheek to Cheek 18\. lokakuuta Blake Shelton Bringing Back the Sunshine 25\. lokakuuta Jason Aldean Old Boots, New Dirt 1\. marraskuuta Florida Georgia Line Anything Goes 8\. marraskuuta Slipknot .5: The Gray Chapter 15\. marraskuuta Taylor Swift 1989 22\. marraskuuta Taylor Swift 1989 29\. marraskuuta Taylor Swift 1989 6\. joulukuuta One Direction Four 13\. joulukuuta Taylor Swift 1989 20\. joulukuuta Taylor Swift 1989 27\. joulukuuta J. Cole 2014 Forest Hills Drive ==Lähteet== 2014 Billboard 200
Helena Nyblom

Helena (Helene) Augusta Nyblom, o.s. Roed (7. joulukuuta 1843 Kööpenhamina, Tanska – 9. lokakuuta 1926 Engelbrekt, Tukholman lääniHelene (Helena) A Nyblom. Svenskt biografiskt lexikon. Viitattu 5.5.2020 ) oli tanskalais- ruotsalainen kirjailija. Hän julkaisi neljä Noveller-nimistä kokoelmaa nimimerkillä H., kolme Dikter-nimistä runokokoelmaa (tanskaksi), teokset Dikt ja verklighet (1890), Det var en gång (1897) sekä muita satukokoelmia, Högvalla (1907), Väninnorna (1912), näytelmät Det ringer (1900), Hämnd (1904), Ett porträtt.Walborg Hedberg ja Louise Arosenius: Svenska kvinnor från skilda verksamhetsområden. S. 76. Albert Bonniers 1914. Nimimerkillä H. A. N. hän julkaisi estetiikan tutkielmia Estetiska frågor. Nyblomin vanhemmat olivat valtioneuvos, professori Jörgen Roed ja Emilie M. Kruse. Hänen puolisonsa oli vuodesta 1864 professori Carl Rupert Nyblom (k. 1907). == Suomennokset == * Kosto: yksinäytöksinen huvinäytelmä, suomentanut Eero Alpi. Hamina: Alfred Lagerblom, 1904 * Sotkuinen vyyhti: yksinäytöksinen huvinäytelmä, suomentanut Eero Alpi. Kuopio: U. W. Telén ja K. 1904 * Soitetaan: pila yhdessä näytöksessä, suomentanut Eero Alpi. Kuopio, 1904 * Hullu-Olli, suomentanut Alexander Paischeff. Helsinki: Otava 1921. ===Satuja kokoelmissa=== * Haltijan satuja ja tarinoita, suomentanut Hanna Pakkala, K.E. Holm 1901 * Valikoima satuja ja kertomuksia lapsille, suomentanut Tyyne Lassila. Porissa: Gust. Ronelius, 1907 == Lähteet == ==Aiheesta muualla == * Helena Augusta Nyblom. Svenskt kvinnobiografiskt lexikon Luokka:Ruotsalaiset kirjailijat Luokka:Vuonna 1843 syntyneet Luokka:Vuonna 1926 kuolleet
Dolgoje (järvi Bežanitsyn piirissä)

Dolgoje () on järvi Luoteis-Venäjällä Pihkovan alueen Bežanitsyn piirissä. Järven nimi tarkoittaa pitkää, joten sen nimi voidaan suomentaa Pitkäjärvi. Se sijaitsee Bežanitsyn ylängön järvialueella. == Maantietoa == Järvi on 2,2 kilometriä pitkä, 0,5 kilometriä leveä ja sen pinta-ala on 55 hehtaaria. Se sijaitsee maaston painanteessa, joka jää eteläpuolisen mäen juurelle. Sen keskisyvyys on 9 metriä ja syvänteessä on 15 metriä vettä. Järvessä ei ole saaria. Sekä järven itäpäässä että länsipäässä on niittyjä ja peltomaata. Asutusta on länsipäässä pienessä Dolgojen kylässä. == Luontoarvoja == Järvessä elää lahna, ahven, hauki, pasuri, karppi, salakka, toutain, suutari, made, simppu, mutakala, rantanuoliainen, sekä joitakin Rutilus-suvun kaloja ja runsaslukuisena jokirapu. Järven ympäristössä on metsämaata, jota rikkovat niityt ja asuinalueen puutarhat. Järven pohjassa on mutaa, mutta järven rannolla on kivistä hiekkarantaa. Rantahiekka on hienoa ja paikoin savensekaista silttiä. Soistuneilla rannoilla kelluu hetteikkömäisiä lauttoja. == Vesistösuhteita == Dolgoje sijaitsee Kopytovkan valuma-alueella. Kopytovka on Aloljan, ja itse Alolja on vuorostaan Velikajan sivujoki ja ne kuuluvat Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Kopytovka on kartan mukaan Aljoljan laajin sivujoki. Dolgoje sijaitsee sen valuma-alueen keskivaiheilla ja järven valuma-alueen koko on 28,5 neliökilometriä . Siihen laskee kaksi ojaa idän suunnalta. Järven itäkärkeen laskee Stopno (), jonka valuma-alueella sijaitsevat esimerkiksi Sosonets (), Deminets (), Ratkovskoje (), Gatšino () ja Teminskoje (). Toinen oja laskee järveen etelärannassa. Järven laskuoja Stopno virtaa alle kilometrin pituisena Dolgojen kylän läpi laskien viereiseen Puharkiin (), josta vesireitti jatkuu Lubenitsan (), Filevon (), Ostroviton ja Vodovojen () kautta Kopytovkaan ja siitä Bardovoon. Bardovo on Aloljan läpivirtausjärvi. == Huomautuksia == == Lähteet == Luokka:Pihkovan alueen järvet Luokka:Kopytovkan valuma-alue Luokka:Bežanitsyn piiri
Suomen urheilu 1935

Suomen urheilu 1935 käsittelee vuoden 1935 merkittäviä uutisia ja tapahtumia suomalaisessa urheilussa. == Jalkapallo == * Suomen maajoukkue pelasi kuusi virallista maaottelua. Ainoan voittonsa joukkue otti kesäkuussa Helsingin Pallokentällä Latviasta maalein 4–1. Kesäkuussa Suomi pelasi Tukholmassa Ruotsin kanssa tasan 2–2, ja elokuussa Helsingissä päädyttiin Viron kanssa samoihin lukemiin. Tämän jälkeen Suomi hävisi selvästi vieraskentällä Saksalle, kotona Norjalle ja vieraissa Tanskalle. Kurt Weckström teki kaksi maalia sekä Latviaa että Ruotsia vastaan. * Suomen-mestaruuden voitti Helsingin Palloseura, hopeaa sai Helsingin IFK ja pronssille sijoittui Helsingin Toverit, eli mitalijärjestys oli sama kuin vuotta aiemmin.Pihlaja, s. 201 == Jääkiekko == * Suomen-mestaruuden voitti Helsingin Jalkapalloklubi, hopeaa sai Tampereen Ilves ja pronssille sijoittui Helsingfors Skridskoklubb. Nämä kolme joukkuetta pelasivat keskenään kaksinkertaisen sarjan.Pihlaja, s. 256 == Jääpallo == * Suomen maajoukkue hävisi helmikuussa Tukholmassa Ruotsille 3–2. * Suomen-mestaruuden voitti Helsingin IFK, hopeaa sai Viipurin Sudet ja pronssille sijoittui Porvoon Akilles.Pihlaja, s. 269 == Nyrkkeily == * Ammattilaisnyrkkeilijä Gunnar Bärlund otteli raskaassa sarjassa vuoden aikana seitsemän kertaa ja voitti kaikki ottelunsa, joista neljä tyrmäyksellä, yhden keskeytyksellä ja kaksi pisteillä. Helsingissä hän otteli 16.5 saksalaista Arno Kölbliniä ja 20.12. kuubalaista José La Roeta vastaan ja voitti molemmat tyrmäyksellä. == Paini == * Kreikkalais-roomalaisen painin Euroopan-mestaruuskilpailuissa Kööpenhaminassa, Tanskassa Lauri Koskela voitti kultaa alle 66-kiloisten sarjassa, hopealle sijoittuivat Hermanni Pihlajamäki alle 61-kiloisissa ja Hjalmar Nyström yli 87-kiloisissa ja pronssia saivat Esko Hjelt alle 56-kiloisissa ja Antti Mäki alle 72-kiloisissa.Pihlaja, s. 495–496 * Vapaapainin Euroopan-mestaruuskilpailuissa Brysselissä, Belgiassa Kustaa Pihlajamäki voitti kultaa alle 61-kiloisten sarjassa ja Hermanni Pihlajamäki saavutti hopeaa alle 66-kiloisissa. == Pesäpallo == * Miesten Suomen-mestaruuden voitti Kuusankosken Veto ja hopeaa sai Riihimäen Pallonlyöjät.Pihlaja, s. 531 * Naisten Suomen-mestaruuden voitti Tampereen Pyrintö ja hopealle sijoittui Pieksämäen Palloilijat.Pihlaja, s. 533 * Miesten Itä–Länsi-ottelun Helsingin Eläintarhan kentällä voitti Itä juoksuin 3–1. == Pikaluistelu == * Euroopan-mestaruuskilpailut järjestettiin Helsingissä. Birger Wasenius saavutti pronssia.Pihlaja, s. 556–557 == Pohjoismaiset hiihtolajit == * Maailmanmestaruuskilpailuissa Vysoké Tatryssa, Tšekkoslovakiassa Klaus Karppinen voitti kultaa 18 kilometrin hiihdossa ja Mikko Husun, Väinö Liikkasen ja Sulo Nurmelan kanssa viestissä sekä saavutti hopeaa 50 kilometrillä. Yhdistetyssä Lauri Valonen saavutti hopeaa.Pihlaja, s. 164–165, 440–441, 869 == Yleisurheilu == * Armas Valste aloitti helmikuussa Suomen Urheiluliiton päätoimisena ylivalmentajana. * Suomen-mestaruuskilpailut käytiin 10.–11.8. Kotkassa. == Lähteet == * === Viitteet === Luokka:Vuoden 1935 urheilu 1935
Hepworth

Hepworth oli vuosina 1899–1924 toiminut brittiläinen elokuvien tuotantoyhtiö. Cecil Hepworth ja hänen serkkunsa Monty Wicks perustivat vuonna 1899 Hepworth and Company -nimisen yhtiön, jonka liikemerkki oli Hepwix. Lontoon lähellä Walton-on-Thamesissa toiminut yhtiö tuotti aluksi maisema- ja uutiselokuvia sekä koomisia trikkifilmejä. Vuonna 1903 se sai nimen The Hepworth Manufacturing Company. Hepworthin kultakausi alkoi, kun Lewin Fitzhamonista tuli sen pääohjaaja. Yhtiön takaa-ajokomedioista suosituin oli Rescued by Rover vuodelta 1905. Hepworthin näyttelijöitä olivat Jack Hulcup, Gladys Sylvani, Hay Plumb, Harry Royston, Alec Worcester ja May Clark sekä varsinkin Tilly the Tomboy -sarjan Alma Taylor ja Chrissie White. Hepworth oli yksi varhaisen mykkäelokuvan tärkeimmistä tuotantoyhtiöistä. Se siirtyi 1910-luvulla pitkän näytelmäelokuvan aikakaudelle muun muassa Thomas Bentleyn ja Johnston Forbes-Robertsonin ohjaamilla Charles Dickens ja Shakespeare- sovituksilla. Hepworthin elokuvissa tavoiteltiin brittiläistä henkeä ja niiden taustana oli usein englantilainen maalaismaisema. Ensimmäisen maailmansodan aikana niiden tähtiä olivat Henry Edwards, Violet Hopson ja Stewart Rome. Erityisen suosittu oli Comin’ Thro’ the Rye vuodelta 1916. Sodan jälkeen elokuvien tyyli alkoi näyttää vanhentuneelta, ja vuonna 1919 perustettu Hepworth Picture Plays teki konkurssin vuonna 1924. ==Lähteet== Luokka:Brittiläiset elokuvayhtiöt
Aleksei Melnitšuk

Aleksei Melnitšuk (s. 29. kesäkuuta 1998 Pietari, Venäjä) on venäläinen jääkiekkomaalivahti, joka pelaa kaudella 2021-22 [KHL]]-joukkue Tampa Bay Lightningin organisaatiossa. == Pelaajaura == Melnitšuk pelasi nuoruutensa SKA 1946 juniorijoukkueissa. Ensimmäiset ammattilaispelinsä Melnitšuk pelasi kaudella 2017-18 KHL-joukkue SKA Pietarin riveissä. Keväällä 2020 Melnitšuk solmi kaksivuotisen tulokassopimuksen NHL-seura San Jose Sharksin kanssa. == Lähteet == Luokka:Venäläiset jääkiekkoilijat Luokka:Vuonna 1998 syntyneet Luokka:Elävät henkilöt
How Do You Sleep?

How Do You Sleep? on brittiläisen laulaja-lauluntekijä Sam Smithin musiikkikappale. Sen julkaisi Capitol Records digitaalisesti ladattavana ja suoratoistettavana singlenä 19. heinäkuuta 2019. Kappaleen ovat sanoittaneet Smith, Savan Kotecha, Max Martin ja Ilya Salmanzadeh, joista viimeisin myös tuotti sen. Kappaleen musiikkivideo julkaistiin Smithin YouTube-kanavalla singlen julkaisupäivänä. Videon ohjasi Grant Singer sekä koreografioi Parris Goebel ja sillä nähdään Smith tanssimassa lukuisten paidattomien miestanssijoiden kanssa. "How Do You Sleep?" oli kaupallisesti kohtalainen menestys, sen päästyä singlelistan viiden parhaan joukkoon Irlannissa, Latviassa, Libanonissa, Malesiassa, Singaporessa ja Uudessa-Seelannissa sekä kymmenen parhaan joukkoon Australiassa, Belgiassa (Vallonia), Isossa- Britanniassa, Norjassa, Puerto Ricossa, Skotlannissa ja Slovakiassa. Lisäksi se on myynyt Australiassa ja Meksikossa kaksinkertaista platinaa. ==Lähteet== Luokka:Vuoden 2019 kappaleet Luokka:Brittiläiset musiikkikappaleet
Shi

Shi voi tarkoittaa seuraavia: * Shi (し tai シ), japanilainen kana- kirjoitusmerkki ==Shi-nimisiä henkilöitä== Shi on useiden kiinalaisten sukunimien pinyin-latinisointimuoto. Tunnettuja Shi-nimisiä henkilöitä ovat: *Shi Huangdi, Qin Shi Huangdi (260–210 eKr.), Kiinan ensimmäinen keisari, Qin- dynastian perustaja *Shi Jinglin (s. 1993), uimari *Shi Tao, Shitao, Daoji (n. 1640–1720), kiinalainen taidemaalari *Shi Tao (s. 1968), toimittaja ja kirjailija *Shi Tingmao (s. 1991), uimahyppääjä *Shi Zhengli (s. 1964), virologi *Shi Zhiyong (s. 1980), painonnostaja *Shi Zhiyong (s. 1993), kiinalainen painonnostaja ja olympiavoittaja. == Katso myös == * Shī shì shí shī shǐ eli ”Herra Shin leijonansyönnin historia”, kiinankielinen tarina. Luokka:Kiinankieliset sukunimet
Last Hurrah

Last Hurrah on yhdysvaltalaislaulaja Bebe Rexhan musiikkikappale. Sen julkaisi Warner Bros. Records digitaalisesti ladattavana ja suoratoistettavana singlenä 15. helmikuuta 2019. Kappaleen ovat sanoittaneet Rexha, Lauren Christy, Nick Long ja Andrew Wells, joista viimeisin myös tuotti sen. Kappaleen musiikkivideo julkaistiin Rexhan YouTube-kanavalla 21. helmikuuta 2019. "Last Hurrah" sai pääosin positiivisen vastaanoton musiikkikriitikoilta, muun muassa Idolatorin Mike Wassin kehuessa kappaletta "välittömästi tarttuvaksi bängeriksi". Kappale oli kaupallisesti kohtalainen menestys, sen päästyä singlelistan kolmenkymmenen parhaan joukkoon Kreikassa, Libanonissa, Liettuassa, Norjassa, Skotlannissa, Slovakiassa, Tšekissä ja Uudessa- Seelannissa. ==Lähteet== Luokka:Vuoden 2019 kappaleet Luokka:Bebe Rexhan kappaleet
Keijut (heimo)

Keijut (Oceanitidae) on ulappakeijulintuihin kuuluva lintuheimo. Sen lajeja tavataan eteläisiltä merialueilta. Aikaisemmin heimon lajit luokiteltiin kuuluviksi ulappakeijujen (Hydrobatidae) kanssa samaan heimoon, mutta molekyylifylogeneettisten tutkimusten perusteella ne ovat erkaantuneet omiksi heimoikseen noin 30 miljoonaa vuotta sitten. Keijuihin kuuluu BirdLife Suomen luokituksen mukaan 5 sukua ja 8 lajia. ==Tyypillisiä piirteitä== Keijut ovat avomeren lintuja. Heimon lajeilla on ulappakeijuihin verrattuna lyhyemmät ja leveämmät hyvin liitämiseen soveltuvat siivet. Koivet ovat pitkät ja jalat melko suuret, mikä helpottaa lentoon lähtöä meren pinnalta. ==Suvut ja lajit== ===Etelänkeijut Oceanites=== *Etelänkeiju (Oceanites oceanicus) *Pikkuetelänkeiju (Oceanites gracilis) ===Tyrskynpolkijat Fregetta=== *Tummatyrskynpolkija (Fregetta tropica) *Vaaleatyrskynpolkija (Fregetta grallaria) *Viirutyrskynpolkija (Fregetta maoriana) ===Lajit, joilla on oma sukunsa=== *Polynesiankeiju (Nesofregetta fuliginosa) *Ulappakeiju (Pelagodroma marina) *Tyrskykeiju (Garrodia nereis) ==Lähteet== Luokka:Ulappalinnut
Brittiläinen Amerikka

Brittiläinen Amerikka ja brittiläinen Länsi-Intia () oli kokonaisuus Brittiläisen imperiumin siirtomaita Pohjois-Amerikassa. Ensimmäiset onnistuneet brittisiirtokunnat perustettiin Pohjois-Amerikkaan vuonna 1607. Kolmetoista siirtokuntaa julistautui itsenäiseksi brittivallasta heinäkuussa 1776 perustaen Yhdysvallat. Brittiläinen Amerikka lakkautettiin 1783, jolloin Ison-Britannian kuningaskunta tunnusti Yhdysvaltain itsenäisyyden. Jäljelle jääneeistä brittiläisistä alueista muodostettiin Brittiläinen Pohjois- Amerikka, josta myöhemmin tuli Kanada. ==Katso myös== * Yhdysvaltain siirtokunta-aika * Luettelo brittiläiseen imperiumiin kuuluneista alueista ==Lähteet== Luokka:Brittiläinen Pohjois-Amerikka Luokka:Yhdysvaltain historia Luokka:Kanadan historia Luokka:Seulonnan keskeiset artikkelit
Suomen urheilu 1933

Suomen urheilu 1933 käsittelee vuoden 1933 merkittäviä uutisia ja tapahtumia suomalaisessa urheilussa. == Jalkapallo == * Suomen maajoukkue pelasi viisi maaottelua. Joukkue hävisi kaikki kolme Pohjoismaiden-mestaruusturnaukseen kuuluvaa otteluaan mutta voitti elokuussa Helsingin Pallokentällä ensi kertaa kohtaamansa Liettuan 9–2 ja huomattavasti tutumman Viron 2–1. Gunnar Åström teki kolme maalia, joista kaksi Liettuaa ja yhden Norjaa vastaan. * Suomen- mestaruuden voitti Helsingin IFK, hopeaa sai Helsingin Jalkapalloklubi ja pronssille sijoittui Viipurin Sudet.Pihlaja, s. 201 == Jääkiekko == * Suomen- mestaruuden voitti Helsingfors Skridskoklubb, joka voitti loppuottelussa Helsingin Jalkapalloklubin 5–0.Pihlaja, s. 256 == Jääpallo == * Suomen maajoukkue hävisi helmikuussa Tukholmassa Ruotsille 4–2 ja voitti Tallinnassa Viron 2–4. * Suomen-mestaruuden voitti Viipurin Sudet, hopeaa sai Helsingin IFK ja pronssille sijoittui Viipurin Palloseura.Pihlaja, s. 269 == Paini == * Kreikkalais-roomalaisen painin Euroopan-mestaruuskilpailut järjestettiin Helsingissä. Suomalaisista kultaa voittivat Kustaa Pihlajamäki alle 61-kiloisten sarjassa, Aarne Reini alle 66-kiloisissa ja Mikko Nordling alle 72-kiloisissa, hopealle sijoittuivat Väinö Kokkinen alle 87-kiloisissa ja Arvo Niemelä yli 87-kiloisissa, ja pronssia sai Edvard Westerlund alle 79-kiloisissa.Pihlaja, s. 495–496 == Pesäpallo == * Miesten Suomen-mestaruuden voitti Riihimäen Pallonlyöjät ja hopeaa sai Lahden Mailaveikot.Pihlaja, s. 531 * Naisten Suomen-mestaruuden voitti Tampereen Pyrintö ja hopealle sijoittui Lahden Mailaveikot.Pihlaja, s. 533 * Miesten Itä–Länsi-ottelun Helsingin Hesperian kentällä voitti Länsi juoksuin 2–3. == Pikaluistelu == * Euroopan- mestaruuskilpailut järjestettiin Viipurissa. Birger Wasenius saavutti hopeaa ja Kalle Paananen pronssia.Pihlaja, s. 556–557 == Pohjoismaiset hiihtolajit == * Maailmanmestaruuskilpailuissa Innsbruckissa, Itävallassa Veli Saarinen voitti kultaa 50 kilometrin hiihdossa ja Väinö Liikkanen saavutti pronssia 18 kilometrillä.Pihlaja, s. 164–165, 440–441, 869 == Taitoluistelu == * Maailmanmestaruuskilpailuissa Zürichissä, Sveitsissä Marcus Nikkanen saavutti miesten yksinluistelussa pronssia.Pihlaja, s. 709 == Yleisurheilu == * Matti Järvinen paransi keihäänheiton maailmanennätystä kolme kertaa: hän heitti 25.5. Mikkelissä 74,28 m, 7.6. Vaasassa 74,61 m ja 15.6. Helsingissä 76,10 m, Volmari Iso-Hollo juoksi 20.7. Viipurissa neljällä maillilla maailmanennätyksen 19,01,0 ja 28.5. Lahdessa vielä virallisesti noteeraamattomassa 3 000 metrin estejuoksussa epävirallisen maailmanennätyksen 9.09,4. Veikko Peräsalo teki 1.7. Oslossa korkeushypyn Euroopan-ennätyksen 198 cm. * Suomen-mestaruuskilpailut käytiin 5.–6.8. Turussa. Paavo Nurmi voitti 1 500 metrillä uransa viimeiseksi jääneen Suomen-mestaruuden. Lauantaina 5 000 metrillä kilpaillut Väinö Happonen katosi seuraavana yönä, ja hänen ruumiinsa löydettiin muutama päivä myöhemmin Aurajoesta. == Lähteet == * === Viitteet === Luokka:Vuoden 1933 urheilu 1933
Better When You're Gone

Better When You're Gone on ranskalaisen DJ-tuottaja David Guettan, alankomaalaisen DJ-tuottaja Brooksin sekä yhdysvaltalaisen poplaulajaduo Looten musiikkikappale. Sen julkaisi What a Music digitaalisesti ladattavana ja suoratoistettavana singlenä 8. helmikuuta 2019. Kappaleen ovat sanoittaneet Guetta, Ido Zmishlany, Brooks, Jackson Foote, Emma Lov Block ja Jeremy Dussoliet. Kappaleen tuotannosta vastasivat puolestaan Guetta ja Brooks. Kappaleelle on toteutettu lyriikkavideo, joka julkaistiin Guettan YouTube- kanavalla vuorokausi ennen singlejulkaisua. "Better When You're Gone" menestyi kaupallisesti hyvin heikosti, sen päästyä singlelistan viidenkymmenen parhaan joukkoon vain Norjassa ja Ruotsissa. ==Lähteet== Luokka:Vuoden 2019 kappaleet Luokka:David Guettan kappaleet Luokka:Alankomaalaiset musiikkikappaleet Luokka:Yhdysvaltalaiset musiikkikappaleet
Call You Mine

Call You Mine on yhdysvaltalaisen DJ-tuottajaduo The Chainsmokersin musiikkikappale, jolla vierailee myös yhdysvaltalainen laulaja-lauluntekijä Bebe Rexha. Sen julkaisivat Disruptor Records sekä Columbia Records The Chainsmokersin kolmannen, World War Joy-studioalbumin neljäntenä singlenä 31. toukokuuta 2019. Kappaleen ovat sanoittaneet The Chainsmokers, Tony Ann, Andrew Wotman, Alexandra Tamposi, Steve McCutcheon ja Norman Whitfield, joista The Chainsmokers ja Wotman myös tuottivat sen. Kappaleen musiikkivideo julkaistiin The Chainsmokersin YouTube-kanavalla singlen julkaisupäivänä. Videon ohjasi Dano Cerny ja sillä nähdään kun Rexha suunnittelee The Chainsmokersin jäsenien murhaamista. "Call You Mine" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Latviassa, Liettuassa, Malesiassa, Singaporessa, Slovakiassa ja Tšekissä sekä kolmenkymmenen parhaan joukkoon Australiassa, Irlannissa ja Norjassa. Esittäjien kotimaassa Yhdysvalloissa kappaleen paras sijoitus oli Billboard Hot 100-listan sija 56. Lisäksi se on myynyt platinaa Australiassa ja Yhdysvalloissa. ==Lähteet== Luokka:Vuoden 2019 kappaleet Luokka:Bebe Rexhan kappaleet Luokka:Yhdysvaltalaiset musiikkikappaleet
All Day and Night

All Day and Night on brittiläisen DJ-tuottaja Jax Jonesin sekä ranskalaisen DJ-tuottaja Martin Solveigin musiikkikappale, jolla esiintyy myös yhdysvaltalaislaulaja Madison Beer. Sen julkaisi Polydor Records digitaalisesti ladattavana ja suoratoistettavana singlenä 28. maaliskuuta 2019. Kappaleen ovat sanoittaneet Jones, Solveig, Becky Hill, Hailee Steinfeld, Kamille, Jin Jin, ja Mark Ralph, joista kaksi ensimmäistä myös tuottivat sen Ralphin kanssa. Kappale tulee olemaan osa Jonesin ja Solveigin "Europa"-projektia ja se on mukana myös Jonesin ensimmäisellä, Snacks EP- levyllä. Kappaleen musiikkivideo julkaistiin 11. huhtikuuta 2019. Videolla nähdään Madison esiintymässä lukuisten ympäri kaupunkia kuvattujen ja runsaasti animoitujen kohtauksien edessä. "All Day and Night" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Belgiassa (Vallonia), Irlannissa, Isossa-Britanniassa, Liettuassa, Skotlannissa, Unkarissa ja Uudessa-Seelannissa. Lisäksi se on myynyt platinaa Britanniassa. Beer on esittänyt kappaleen livenä Beale Street Music Festivalilla toukokuussa 2019. ==Lähteet== Luokka:Vuoden 2019 kappaleet Luokka:Brittiläiset musiikkikappaleet Luokka:Ranskalaiset musiikkikappaleet Luokka:Yhdysvaltalaiset musiikkikappaleet
Troll 2

Troll 2 (tunnetaan myös nimellä Hiidet) on vuonna 1990 saanut italialais- yhdysvaltalainen kauhuelokuva. Elokuva on saanut Kulttimaineen ja sitä pidetään yhtenä huonommista elokuvista ikinä. Elokuvasta on tehty myös Dokumentti: Best Worst Movie, jonka on itse tehnyt Michael Stephenson, joka näytteli Joshua Waitsiä tässä elokuvassa. Elokuva on epävirallinen jatko-osa elokuvalle: Troll. Elokuvalle on myös tehty toinen jatko-osa: Troll 3. == Juoni == Elokuva kertoo uuteen kaupunkiin muuttaneesta perheestä, jotka ihmettelevät kaupungin asukkaiden outoa käytöstä. Pian, he saavat tietää että kaupungin lähellä asuu noita mukana peikkojoukko, jonka voimat ovat riivanneet kaupunkilaiset. Joshua (Michael Stephenson) etsii johtolankoja tapauksesta ja pian he ovat suuressa vaarassa. == Tuotanto == Tuotanto alkoi, kun ohjaaja Claudio Fragasso:n vaimo, Rosella Drudi, oli ärsyyntynyt siitä, kun hän itse oli vegaani, mutta hänen kaverinsa olivat lihansyöjiä. Elokuvan tuotti Eduard Sarlui ja Joe D'Amato. Elokuvan näyttelijät olivat poiketen muutamista näyttelijöistä täysin tuntemattomia, lisäksi George Hardy, joka näytteli Michael Waitsiä elokuvassa oli tällöin vielä hammaslääkäri. Hän ei ollut tutustunut hyvin näyttelemiseen. Don Packard, joka esitti kaupan omistajaa oli oikea Mielisairaalan potilas, ja että hän ei itse tajunnut mitä oli tekeillä elokuvan aikana. == Vastaanotto == Suurilta osin, elokuva sai paljon huonoa arvosteluja, kritisoiden elokuvan näyttelyä ja peikkojen maskeerausta, mutta elokuva on saanut kuitenkin suuren kulttimaineen. Luokka:Vuoden 1990 yhdysvaltalaiset elokuvat Luokka:Vuoden 1990 italialaiset elokuvat
Elaine Hendrix

Katherine Elaine Hendrix (s. 28. joulukuuta 1970 Oak Ridge, Tennessee) on yhdysvaltalainen näyttelijä, joka tunnetaan muun muassa elokuvista Ansa vanhemmille (1998) ja Etsivä Gadget 2 (2003). Televisiorooleja hänellä on ollut esimerkiksi sarjoissa 90210, Joanin salaisuus, Salaiset arkistot, Sex & Drugs & Rock & Roll ja Terapian tarpeessa. Vuosina 2019–2022 Hendrix esitti Alexis Carrington Colbya saippuasarjassa Dynastia. == Elokuvia == * Blondit luokkakokouksessa (Romy and Michele’s High School Reunion, 1997) * Ansa vanhemmille (The Parent Trap, 1998) * Molly (1999) * Superstar (1999) * Kohtalokas kesäloma (Here on Earth, 2000) * Etsivä Gadget 2 (Inspector Gadget 2, 2003) * Beverly Hillsin hienostohauva 2 (Beverly Hills Chihuahua 2, 2011) * Adopt a Highway (2019) == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1970 syntyneet Luokka:Elävät henkilöt
Suodenniemen auto-onnettomuus 1945

Suodenniemen auto-onnettomuus tapahtui vappuiltana 1. toukokuuta 1945 Suodenniemellä kun vapputansseista palaamassa ollutta väkeä kuljettanut kuorma-auto luisui jarrujen petettyä alas jyrkkää mäkeä ja putosi korkealta rantatörmältä veteen. Onnettomuudessa kuoli viisi ihmistä.Viisi henkeä kuollut auto-onnettomuudessa Suodenniemellä, Laatokka, 04.05.1945, nro 101, s. 4, Kansalliskirjaston digitaaliset aineistot Tyrvääläisen vuonna 1912 syntyneen miehen ohjaama kuorma-auto lähti paluumatkalle Putajan kylään Suodenniemen seuratalolle pidetyistä työväenyhdistyksen vapputansseista tanssien päätyttyä. Autossa oli kyydissä kaikkiaan 48 henkilöä. Kun kuorma-auto tuli Kittilän kylän kohdalla olevan salmen luona sijainneelle jyrkälle ylämäelle, se ei liian raskaan kuorman takia pystynyt nousemaan mäen päälle vaan auton moottori pysähtyi. Kuljettaja laittoi tällöin käsijarrun päälle, mutta siinä vaiheessa kuului kova rysäys, joka aiheutui joko vaihdelaatikon hajoamisesta tai auton kardaaniakselin katkeamisesta. Auto alkoi luisua alas jyrkkää mäkeä ja vaikka kuljettaja yritti ohjaamalla saada sen pysymään tiellä, auto kääntyi ja putosi 3–4 metriä korkealta rantatörmältä veteen kääntyen samalla kumoon. Osa auton lavalla olleista matkustajista jäi kyljelleen jääneen auton alle, mutta heidät saatiin kuitenkin ylös. Viisi henkilöä, heidän joukossaan autonkuljettaja, ehti kuitenkin olla niin kauan veden alla, ettei heitä enää saatu elvytettyä tekohengityksellä. == Lähteet == Luokka:Vuoden 1945 onnettomuudet Luokka:Tieliikenneonnettomuudet Suomessa Luokka:1940-luvun onnettomuudet Suomessa Luokka:Suodenniemi
Iina Terho

Iina Terho (s. 25. maaliskuuta 1977 Siilinjärvi) on suomalainen elokuvaohjaaja, joka on tullut tunnetuksi omakohtaisesta dokumenttielokuvasta Full of Love – pakomatka pakastimesta. Terho on valmistunut Taideteollisesta korkeakoulusta vuonna 2006 elokuvaohjaajaksi pääaineenaan dokumenttielokuva. == Filmografia == === Elokuvat === * Full of Love – pakomatka pakastimesta (2018) === Lyhytelokuvat === * Kosketus (1999) * Suojalasit (2003) * Kahdeksaksi helvettiin (2004) * Digitus Minimus (2006) * Här kommer Obama (2009) * Fiske med Gunnar (2012) == Lähteet == Luokka:Elävät henkilöt Luokka:Suomalaiset elokuvaohjaajat Luokka:Vuonna 1977 syntyneet Luokka:Suomalaiset dokumenttiohjaajat
Troll 3

Troll 3 (alkup. Contamination .7) on vuonna 1993 ensi-iltansa saanut italialainen elokuva. Se on epävirallinen jatko-osa elokuvalle Troll 2 eikä edeltäjistään poiketen sisällä yhtään peikkoja. Sen ohjasi Fabrizio Laurenti. Elokuva ei liity mitenkään aikaisempiin osiin Troll ja Troll 2. Peikkojen sijaan elokuvan vaaroina ovat tappavat kasvit. Elokuvan lisäksi julkaistiin myös toinen Troll 3 -niminen elokuva vuonna 1990, ja se sisältää Troll 2:sta erään peikon, mutta elokuva kuuluu toiseen elokuvasarjaan nimeltä Ator. == Juoni == Kun amerikkalaisen pikkukaupungin ydinvoimalan ydinjätettä vapautetaan luontoon, ihmisiä alkaa kuolemaan sen seurauksena. Yhdysvaltain ympäristönsuojeluvirasto tutkii myöhemmin tapausta ja saa selville, että ydinjäte on muuttanut kaupungin kasvit tappaviksi, ja ne tappavat ja syövät ihmisiä. == Lähteet == == Aiheesta muualla == * Luokka:Vuoden 1993 italialaiset elokuvat
Luopioisten auto-onnettomuus 1930

Luopioisten auto-onnettomuus tapahtui sunnuntai-iltana 2. maaliskuuta 1930 Luopioisissa kun iltamista palaamassa ollutta väkeä kuljettanut kuorma-auto ajoi jäänottoavantoon ja vajosi järvenpohjaan. Onnettomuudessa kuoli viisi ihmistä.Kuorma-auto ja 5 ihmistä järvenpohjaan, Laatokka, 04.03.1930, nro 25, s. 1, Kansalliskirjaston digitaaliset aineistotLuopioisten surmanajo, Laatokka, 08.03.1930, nro 27, s. 1, Kansalliskirjaston digitaaliset aineistotViisi henkilöä hukkui Luopioisissa auton ajaessa jäidenottoavantoon, Käkisalmen Sanomat, 04.03.1930, nro 25, s. 1, Kansalliskirjaston digitaaliset aineistot Kuorma-auto lähti sunnuntai-iltana kuljettamaan iltamaväkeä takaisin Kuohijoen kylään Puutikkalan kylän palokunnantalolla pidetyistä iltamista. Auton kyydissä oli kaikkiaan 13 henkilöä. Kuorma-auto ajoi heikon jääkerroksen peittämään jäänottoavantoon noin 100 metrin päässä Kuohijoen sillan rannasta. Auto vajosi järven pohjaan ja autossa olleista kahdeksan onnistui pelastumaan, heidän joukossaan autonkuljettaja. Onnettomuudessa hukkui kaksi auton kopissa ollutta matkustajaa ja kolme auton lavalla ollutta matkustajaa. Onnettomuuden uhrien ruumiit saatiin naarattua ylös seuraavana päivänä. Poliisikuulustelussa kuljettaja kertoi hiljentäneensä auton vauhtia lähestyessään Kuohijoen rantaa. Hän käänsi sitten auton suuntaa löytääkseen sopivan maalle nousupaikan mutta ajoi tällöin jäänottoavantoon jonka sijaintipaikkaa hän ei ollut muistanut. == Lähteet == Luokka:Vuoden 1930 onnettomuudet Luokka:Tieliikenneonnettomuudet Suomessa Luokka:1930-luvun onnettomuudet Suomessa Luokka:Luopioinen
C. N. Manlove

Colin Nicholas Manlove (4. toukokuuta 1942 Falkirk – 1. kesäkuuta 2020) oli skotlantilainen kirjallisuuskriitikko, joka oli erityisen kiinnostunut fantasiakirjallisuudesta. Hän kirjoitti teoksensa Modern Fantasy: Five Studies ("Nykyaikainen fantasia: viisi tutkimusta") vuonna 1975, johon mennessä mitään vakavasti otettavaa tutkimusta fantasiakirjallisuudesta ei ollut ilmestynyt. Siinä hän analysoi laajasti Charles Kingsleyn, George MacDonaldin, C. S. Lewisin, J. R. R. Tolkienin ja Mervyn Peaken teoksia. Hän asetti fantasian määritelmän seuraavasti: Hän päätyi kuitenkin kielteiseen päätelmään: kukaan hänen tutkimistaan viidestä suuresta kirjailijasta ei vastannut hänen alkuperäistä näkemystään. Manlove oli englantilaisen kirjallisuuden lehtori Edinburghin yliopistossa, kunnes hän vuonna 1993 jäi eläkkeelle. == Teoksia == *Modern Fantasy: Five Studies (1975) *Literature and Reality 1600-1800 (1978) *The Gap in Shakespeare: The Motif of Division from Richard II to The Tempest (1981) *The Impulse of Fantasy Literature (1983) *Science Fiction: Ten Explorations (1986) *C S Lewis: His Literary Achievement (1987) (uusittu painos 2010) *Critical Thinking: A Guide to Interpreting Literary Texts (1989) *Christian Fantasy: From 1200 to the Present (1992) *The Chronicles of Narnia: The Patterning of a Fantastic World (1993) - Twayne's Masterwork Studies (#127) *Scottish Fantasy Literature: A Critical Survey (1994) *The Fantasy Literature of England (1999) *From Alice to Harry Potter: Children's Fantasy in England (2003) *The Order of Harry Potter: Literary Skill in the Hogwarts Epic (2010) *Scotland's Forgotten Treasure: the Visionary Romances of George MacDonald (2016) *George MacDonald's Children's Fantasies and the Divine Imagination (2019) == Antologiat == * An Anthology of Scottish Fantasy Literature (1996) == Lähteet == Luokka:Kirjallisuuskriitikot Luokka:Brittiläiset henkilöt Luokka:Vuonna 1942 syntyneet Luokka:Vuonna 2020 kuolleet
Mathieu Joseph

Mathieu Joseph (s. 9. helmikuuta 1997 Quebec) on kanadalainen jääkiekkoilija. Joseph edustaa NHL-seura St. Louis Bluesia. Tampa Bay Lightning varasi hänet vuoden 2015 varaustilaisuuden neljännellä kierroksella numerolla 120. Joseph on pelipaikaltaan laitahyökkääjä ja kätisyydeltään left. 11. kesäkuuta 2023 mennessä Joseph on pelannut urallaan 288 NHL-runkosarjaottelua. Näissä hän on tehnyt 44 maalia ja 56 syöttöä eli 100 tehopistettä. Lisäksi Joseph on pelannut urallaan kymmenen NHL-pudotuspeliottelua, joissa on tehnyt kaksi syöttöpistettä. Joulukuussa 2020 Joseph teki Lightningin kanssa yksivuotisen ja 737 500 dollarin arvoisen jatkosopimuksen. https://www.tsn.ca/tampa-bay- lightning-sign-forward-alexander-volkov-to-one-year-deal-1.1567997 Joseph kuului Kanadan jääkiekkomaajoukkueeseen Slovakian MM-kilpailuissa 2019. Kymmenessä ottelussa Joseph teki yhden maalin ja yhden syötön eli kaksi tehopistettä. Maaliskuussa 2022 Lightning kauppasi Josephin ja neljännen kierroksen varausvuoron vuodelle 2024 Ottawa Senatorsiin vaihdossa Nick Pauliin.https://www.tsn.ca/nick-paul-trade-ottawa-senators-tampa-bay- lightning-1.1773849 Heinäkuussa 2024 Senators kauppasi Josephin ja kolmannen kierroksen varausvuoron vuoden 2025 varaustilaisuudessa St. Louis Bluesiin. https://www.tsn.ca/nhl/blues-acquire-mathieu-joseph-from-senators-radek-faksa- from-stars-1.2143612 == Lähteet == * https://www.nhl.com/player/mathieu- joseph-8478472 * https://www.eliteprospects.com/player/227640/mathieu-joseph * Luokka:Kanadalaiset jääkiekkoilijat Luokka:St. Louis Bluesin pelaajat Luokka:Tampa Bay Lightningin varaamat pelaajat Luokka:Vuonna 1997 syntyneet Luokka:Elävät henkilöt